Pielikums

Madonas novada pašvaldības domes

28.12.2023. lēmumam Nr. 811

(protokols Nr. 23, 25. p.)

**DELEĢĒŠANAS LĪGUMS**

**Madonas novada pašvaldība,** reģistrācijas Nr. 90000054572, juridiskā adrese Saieta laukums 1, Madona, Madonas novads, LV-4801 (turpmāk – Pašvaldība), kuras vārdā saskaņā ar Madonas novada pašvaldības 02.07.2021. saistošo noteikumu Nr. 2 “Madonas novada pašvaldības nolikums” 25.5. un 124.1. apakšpunktu un 2021.gada 1.jūlija Madonas novada pašvaldības domes lēmumu Nr. 2 (protokols Nr.1; 2.p.) rīkojas domes priekšsēdētājs Agris Lungevičs, no vienas puses, un

**biedrība “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem””,** vienotais reģistrācijas Nr. 40008042036, juridiskā adrese Parka iela 4, Madona, Madonas novads, LV-4801 (turpmāk – Biedrība), kuru saskaņā ar Biedrības statūtiem pārstāv tās valdes priekšsēdētāja Ina Čevere, no otras puses (turpmāk - katrs atsevišķi – Puse vai abi kopā – Puses),

**pamatojoties uz:**

* Pašvaldību likuma 4. panta pirmās daļas 9. punktu, kas paredz, ka pašvaldību autonomā funkcija ir nodrošināt iedzīvotājiem iespēju saņemt sociālo palīdzību un sociālos pakalpojumus;
* Pašvaldību likuma 4. panta otro daļu, kas paredz, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem;
* Pašvaldību likuma 4. panta trešo daļu, kas paredz, ka autonomo funkciju izpildi atbilstoši savai kompetencei organizē un par to atbild pašvaldība;
* Pašvaldību likuma 4. panta ceturto daļu, kas paredz, ka autonomo funkciju izpildi finansē no pašvaldības budžeta;
* Pašvaldību likuma 7. pantu, kas paredz, ka saskaņā ar [Valsts pārvaldes iekārtas likumu](https://likumi.lv/ta/id/63545-valsts-parvaldes-iekartas-likums) pašvaldība atsevišķu tās autonomajā kompetencē ietilpstošu pārvaldes uzdevumu var deleģēt citai personai;
* Sociālo pakalpojumu un sociālās palīdzības likuma 9. panta pirmo daļu, kas paredz, ka pašvaldībai, kuras teritorijā ir deklarētā personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus;
* Valsts pārvaldes iekārtas likuma 40. panta pirmo daļu, kas nosaka, ka pašvaldība ar līgumu var deleģēt privātpersonai pārvaldes uzdevumu, ja privātpersona attiecīgo uzdevumu var veikt efektīvāk;
* Valsts pārvaldes iekārtas likuma 40. panta otro daļu, kas nosaka, ka pašvaldība var deleģēt ar līgumu, ja tas paredzēts ārējā normatīvajā aktā;

**ievērojot to, ka:**

* Pašvaldība īstenoja projektu “Vidzeme iekļauj” Nr. 9.2.2.1/15/I/003, kā ietvaros Pašvaldība Parka ielā 4, Madonā izveidoja atbilstošu infrastruktūru, lai tiktu nodrošināti sociālie pakalpojumi – sociālās rehabilitācijas pakalpojums bērniem ar funkcionāliem traucējumiem vai invaliditāti; dienas aprūpes centra pakalpojums bērniem ar funkcionāliem traucējumiem; atelpas brīža pakalpojums. Iepriekšminētie sociālie pakalpojumi jānodrošina pašvaldībai vēl piecus gadus pēc projekta termiņa beigām;
* Pašvaldība atbilstoši 2021. gada 25. novembra saistošo noteikumu Nr. 19 “Par sociālajiem pakalpojumiem Madonas novadā” (turpmāk – saistošie noteikumi) 5.1.7., 5.1.20. un 5.2.4. apakšpunktam un 3.1.7., 3.1.20., 3.2.4. apakšnodaļai nodrošina sekojošus sociālos pakalpojumus: “sociālā rehabilitācija bērniem ar funkcionāliem traucējumiem vai invaliditāti”; “dienas aprūpes centra pakalpojums bērniem ar funkcionāliem traucējumiem” un “atelpas brīža pakalpojums”, proti, slēdzot līgumu ar pakalpojumu sniedzēju;
* ir pieprasījums pēc sociālajiem pakalpojumiem: “sociālā rehabilitācija bērniem ar funkcionāliem traucējumiem vai invaliditāti”; “dienas aprūpes centra pakalpojums bērniem ar funkcionāliem traucējumiem” un “atelpas brīža pakalpojums”;
* Biedrībai ir atbilstoši apmācīti darbinieki, aprīkojums, laba iepriekš minēto sociālo pakalpojumu organizēšanas un sniegšanas sistēma, kā arī liela pieredze minēto sociālo pakalpojumu nodrošināšanā;

**ņemot vērā** Madonas novada pašvaldības domes \_\_.12.2023. sēdes lēmumu Nr. \_\_\_ “Par pārvaldes uzdevuma deleģēšanu biedrībai “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem”” (protokols Nr. \_\_, \_\_.p.),

**ievērojot to,** ka Pašvaldības funkcijā ietilpstošā pārvaldes uzdevuma deleģēšanas mērķis ir nodrošināt kvalitatīvu, stabilu un efektīvu Pašvaldības funkcijas izpildi un to, ka šo mērķu sasniegšanai ir nepieciešams skaidri definēt Pušu tiesības un pienākumus, Puses noslēdz šāda pārvaldes uzdevuma deleģēšanas līgumu (turpmāk – Līgums):

1. **Līguma priekšmets**
   1. Pašvaldība deleģē un Biedrība nodrošina no Pašvaldību likuma 4. panta pirmās daļas 9. punktā noteiktās pašvaldības autonomās funkcijas – nodrošināt iedzīvotājiem sociālos pakalpojumus – izrietošus **pārvaldes uzdevumus**:
      1. nodrošināt dienas aprūpes centra pakalpojums bērniem ar funkcionāliem traucējumiem pakalpojumu (turpmāk – Dienas aprūpes centra pakalpojums) Parka ielā 4, Madonā, Madonas novadā
      2. nodrošināt sociālās rehabilitācijas bērniem ar funkcionāliem traucējumiem vai invaliditāti pakalpojumu (turpmāk – Rehabilitācijas pakalpojums) Parka ielā 4, Madonā, Madonas novadā;
      3. nodrošināt Atelpas brīža pakalpojumu Parka ielā 4, Madonā, Madonas novadā;
   2. Rehabilitācijas pakalpojums, Dienas aprūpes centra pakalpojums un Atelpas brīža pakalpojums (turpmāk visi kopā – sociālie pakalpojumi vai katrs atsevišķi arī – sociālais pakalpojums).
2. **Pušu pienākumi un tiesības**
   1. Biedrībadarbojas un sniedz ar šo Līgumu deleģēto pārvaldes uzdevumu Madonas novada pašvaldības administratīvajā teritorijā. Ar šo Līgumu deleģēto pārvaldes uzdevumu un no tā izrietošo sociālo pakalpojumu sniegšanas pienākumu Biedrība nav tiesības deleģēt vai kā citādi nodot izpildei citai personai.
   2. Pašvaldība:
      1. Līgumā noteiktā kārtībā un apmērā piešķir Biedrībai finanšu līdzekļus šā Līguma 1.1. apakšpunktā noteiktā pārvaldes uzdevuma izpildei.
      2. veic pārbaudes par Biedrībai iedalīto finanšu līdzekļu izlietojumu un atbilstību piešķiršanas mērķiem.
   3. Pašvaldības Sociālais dienests:
      1. ja to nosaka Pašvaldības 2021. gada 25. novembra saistošajiem noteikumi Nr. 19 “Par sociālajiem pakalpojumiem Madonas novadā”, nodrošina personas vajadzību izvērtējumu un lēmuma pieņemšanu par personai nepieciešamo sociālā pakalpojuma veidu;
      2. izstrādā un ne vēlāk kā 3 (trīs) darba dienu laikā pēc Līguma spēkā stāšanās iesniedz Biedrībai sniegto sociālo pakalpojumu uzskaites lapas paraugu;
      3. pārrauga Līguma izpildi un saskaņā ar Līguma noteikumiem īsteno Biedrības darbības uzraudzību Līguma izpildes ietvaros;
      4. informē personas par sociālajiem pakalpojumiem, to pieprasīšanas un saņemšanas kārtību.
   4. Biedrība:
      1. nodrošina profesionālu, kvalitatīvu un normatīvajos aktos, tajā skaitā Pašvaldības 2021.gada 25.novembra saistošo noteikumu Nr. 19 “Par sociālajiem pakalpojumiem Madonas novadā”, noteiktajām prasībām atbilstošu sociālo pakalpojumu sniegšanu personām, kuru dzīvesvieta ir deklarēta Madonas novada pašvaldības administratīvajā teritorijā;
      2. nodrošina normatīvajos aktos noteikto obligāto prasību sociālo pakalpojumu sniedzējiem ievērošanu;
      3. pastāvīgi slēdz ar Biedrības darbības nodrošināšanu saistītos līgumus, izvērtē sniegto sociālo pakalpojumu dažādošanas iespējas, lai nodrošinātu pēc iespējas augstākas kvalitātes pakalpojumus Madonas novada pašvaldības iedzīvotājiem;
      4. veic nepieciešamos pasākumus un piesaista finanšu līdzekļus un mantu no citām juridiskām un fiziskām personām atbilstoši normatīvajiem aktiem, kas reglamentē Biedrības darbību, lai nodrošinātu kvalitatīvu un izmaksu ziņā konkurētspējīgu pārvaldes uzdevuma sniegšanu;
      5. sadarbojas ar citām valsts un pašvaldību iestādēm, kā arī nevalstiskajām organizācijām, normatīvajos aktos noteiktā kārtībā;
      6. izveido un sociālajos mēdijos publicē informatīvos materiālus par Biedrības sniegtajiem sociālajiem pakalpojumiem;
      7. Biedrība neizmanto konfidenciālu informāciju, kas saņemta no Pašvaldības vai kas ir iegūta Līguma izpildes laikā savu vai trešo personu interesēs, kā arī ievēro Eiropas Parlamenta un Padomes regulai Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulas), Fizisko personu datu apstrādes likuma, Informācijas atklātības likuma un Pacientu tiesību likuma prasības;
      8. Sniegt sociālo pakalpojumu kā maksas pakalpojumu personām, kuras jau ir saņēmušas sociālo pakalpojumu saistošo noteikumu 47.2 punktā noteiktajā apmērā, bet pie nosacījuma, ka personas vēlas turpināt saņemt un šīm personām atbilstoši sociālā dienesta lēmumam ir nepieciešams turpināt saņemt sociālo pakalpojumu (turpmāk – maksas pakalpojums). Maksas pakalpojumu Biedrība sniedz par Līguma pielikumā norādītajām sociālo pakalpojumu maksām.
3. **Savstarpējo norēķinu kārtība un finanšu resursu piešķiršanas noteikumi**
   1. Pašvaldība atbilstoši Līguma noteikumiem, tajā skaitā līguma pielikumam “Finansējums deleģētā pārvaldes uzdevuma īstenošanai”, un katra sociālā pakalpojuma pieņemšanas nodošanas aktam, ko parakstījušas abas Puses, samaksā Biedrībai par katram Klientam faktiski sniegto katru sociālo pakalpojumu.
   2. Biedrība sagatavo un līdz mēneša 10.datumam iesniedz Pašvaldības Sociālajam dienestam pieņemšanas – nodošanas aktu par iepriekšējā mēnesī sniegtajiem sociālajiem pakalpojumiem.
   3. Pašvaldības Sociālais dienests pēc pieņemšanas – nodošanas aktā norādītās informācijas izvērtēšanas, to paraksta vai nosūta to atpakaļ Biedrībai precizēšanai, kas precizēto pieņemšanas – nodošanas aktu ar precizējumiem iesniedz Pašvaldības Sociālajam dienestam parakstīšanai.
   4. Pēc tam, kad pieņemšanas – nodošanas aktus parakstījušas abas Puses, Nodibinājums izraksta rēķinu Pašvaldībai par sniegtajiem sociālajiem pakalpojumiem, tieši – vienu rēķinu par sniegto Dienas aprūpes centra pakalpojumu, otru rēķinu – par pārējiem sniegtajiem sociālajiem pakalpojumiem, norādot katru pakalpojumu atsevišķi.
   5. Pašvaldība ne vēlāk kā 10 (desmit) darba dienu laikā no rēķinu saņemšanas dienas ieskaita Biedrības kontā finanšu līdzekļus par attiecīgajā mēnesī sniegtajiem pakalpojumiem.

1. **Pašvaldības un Biedrības atbildība**
   1. Biedrība ir atbildīga par pārvaldes uzdevuma pienācīgu un savlaicīgu izpildi. Ja Biedrība nevar nodrošināt pienācīgu un savlaicīgu pārvaldes uzdevuma izpildi atbilstoši Līguma noteikumiem, Biedrībai ir pienākums nekavējoties, bet ne vēlāk kā 3 (trīs) darba dienu laikā, par to rakstveidā informēt Pašvaldības Sociālo dienestu un Pašvaldību.
   2. Pašvaldība ir atbildīga par deleģētā pārvaldes uzdevuma īstenošanu kopumā un par no sociālo pakalpojumu sniegšanas izrietošo pakalpojumu pieejamības nodrošināšanu Madonas novada pašvaldības administratīvajā teritorijā.
   3. Ja Biedrības prettiesiskas rīcības, bezdarbības vai nepienācīgas deleģēto pārvaldes uzdevumu izpildes rezultātā tiek nodarīti zaudējumi trešajai personai un zaudējumu atlīdzinājuma prasījums tiek vērsts pret Pašvaldību, Biedrība Pašvaldībai zaudējumus atlīdzina pilnā apmērā.
2. **Biedrības darbības uzraudzība**
   1. Biedrība šā Līguma izpildes ietvaros ir Pašvaldības Sociālā dienesta pārraudzībā.
   2. Biedrība izskata iesniegumus par tās darbu deleģētā pārvaldes uzdevuma ietvaros, ņemot vērā Iesniegumu likumā noteiktos iesniegumu izskatīšanas termiņus un kārtību.
   3. Pēc Pašvaldības rakstveida pieprasījuma, kurā norādīts, kāda informācija nepieciešama, Biedrība ne vēlāk kā 5 (piecu) darba dienu laikā vai citā saprātīgā termiņā, kuru nosaka Pašvaldība, rakstveidā sniedz papildu informāciju par pārvaldes uzdevuma izpildi. Pieprasījumu Pašvaldības vārdā veic Līgumā minētais Pašvaldības pārstāvis, bet papildu informāciju Biedrības vārdā sniedz Līgumā minētais Biedrības pārstāvis.
3. **Pārskatu un ziņojumu sniegšanas kārtība un deleģēto pārvaldes uzdevumu izpildes kvalitātes novērtējuma kritēriji**
   1. Biedrība katru mēnesi līdz 10. datumam sniedz informāciju pašvaldībai par apmeklētājiem:
      1. kas ir uzsākuši saņemt katru sociālo pakalpojumu, kā arī pārtraukuši saņemt sociālo pakalpojumu;
      2. kas ir uzsākuši saņemt katru maksas pakalpojumu, kā arī pārtraukuši saņemt maksas pakalpojumu.
   2. Biedrība līdz 2024. gada 10. aprīlim, 2024. gada 10. jūlijam, 2024. gada 10. oktobrim un 2025. gada 10. janvārim iesniedz Pašvaldībai atskaiti par iepriekšējos trīs mēnešos sniegtajiem sociālajiem pakalpojumiem, kurā norāda sekojošu informāciju par sniegtajiem sociālajiem pakalpojumiem klientiem ceturksnī:
      1. klientu skaitu (sadalījumā pa vecumiem un dzimumiem), kas ir saņēmuši Biedrības sniegtos deleģētos sociālos pakalpojumus;
      2. klientu skaitu katram sociālā pakalpojuma veidam.
   3. Biedrība līdz 2024. gada 10. aprīlim, 2024. gada 10. jūlijam, 2024. gada 10. oktobrim un 2025. gada 10. janvārim iesniedz Pašvaldībai atskaiti par iepriekšējos trīs mēnešos sniegtajiem maksas pakalpojumiem, kurā norāda sekojošu informāciju par sniegtajiem maksas pakalpojumiem klientiem ceturksnī:
      1. klientu skaitu (sadalījumā pa vecumiem un dzimumiem), kas ir saņēmuši Biedrības sniegtos maksas pakalpojumus;
   4. klientu skaitu katram maksas pakalpojuma veidam.
   5. Biedrības uzdevumu izpildes kvalitāti Pašvaldība vērtē pēc šādiem kritērijiem:
      1. Biedrības reputācija Līguma izpildes laikā pēc pašvaldības darbinieku un klientu intervijām/ aptaujām;
      2. sociālo pakalpojumu saņēmēju apmierinātība ar pakalpojumu, kas tiks noskaidrota, Sociālajam dienestam veicot pakalpojuma saņēmēju aptaujas;
      3. sociālo pakalpojumu izpildes uzlabojumi;
      4. informatīvo materiālu izveide un publicēšana sociālajos medijos par Biedrības sniegtajiem sociālajiem pakalpojumiem (vismaz 3 Līguma termiņa laikā).
4. **Līguma spēkā stāšanās, grozījumi un izbeigšana**
   1. Deleģēšanas līgums ir noslēgts līdz 2024. gada 31. decembrim, un tas stājas spēkā ar 2024. gada 1. janvāri.
   2. Puses ir tiesīgas izdarīt grozījumus Līguma noteikumos, savstarpēji par to rakstveidā vienojoties.
   3. Pusēm ir tiesības Līgumu izbeigt pirms Līgumā noteiktā termiņa, savstarpēji vienojoties.
   4. Līgumu var uzteikt, neievērojot uzteikuma termiņu, ja otra Puse rupji pārkāpj Līguma noteikumus vai arī pastāv citi svarīgi iemesli, kas neļauj turpināt Līguma attiecības.
   5. Izbeidzoties Līgumam, Puses sastāda savstarpējo norēķinu aktu.
   6. Visus strīdus un domstarpības, kas rodas šā Līguma izpildes laikā, Puses risina pārrunu ceļā, savstarpēji vienojoties, vai arī, ja tas nav iespējams, vēršoties tiesā.
   7. Visi Līguma grozījumi ir neatņemama šā Līguma sastāvdaļa un stājas spēkā ar parakstīšanas brīdi, ja Līguma grozījumos nav noteikts citādi.

**8. Citi noteikumi**

* 1. Kādam no Līguma noteikumiem zaudējot spēki normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ šā Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemērot atbilstoši normatīvo aktu prasībām.
  2. Pušu pārstāvji Līguma noteikumu izpildes kontrolei:
     1. Biedrības deleģētie pārstāvji ir Ina Čevere, tālr. 20571422 un Kristīne Badūne-Cižauska, tālr. 20571422; [e-pasts](mailto:kristina.gribonika@diakonija.lv): [saviemberniem@inbox.lv](mailto:saviemberniem@inbox.lv);
     2. Pašvaldībasdeleģētais pārstāvis ir pašvaldības Sociālā dienesta vadītāja Ilze Fārneste, tālr. 20240013, [e-pasts](mailto:kristina.gribonika@diakonija.lv): [ilze.farneste@madona.lv](mailto:ilze.farneste@madona.lv).
  3. Līgums kopā ar 1 (vienu) pielikumu sastādīts uz 6 (sešām) lapaspusēm latviešu valodā un ir abu Pušu parakstīts elektroniski.

1. **Pušu rekvizīti un paraksti**

|  |  |
| --- | --- |
| PAŠVALDĪBA:  Madonas novada pašvaldība  Banka: AS “SEB banka”  Konta Nr. LV37UNLA0030900130116 | BIEDRĪBA:  Biedrība “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem””  Banka: AS “Swedbank”  Konta Nr. LV91HABA0551034342393 |
| \*(paraksts) Domes priekšsēdētājs | \*(paraksts) Valdes priekšsēdētāja |
| Agris Lungevičs | Ina Čevere |

Madonas novada pašvaldības un biedrības “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem”” deleģējuma līguma pielikums

“Finansējums deleģētā pārvaldes uzdevuma īstenošanai”

**Finansējums deleģētā pārvaldes uzdevuma īstenošanai**

|  |  |  |
| --- | --- | --- |
|  | **Deleģētais pārvaldes uzdevums** | **Finansējums 1 personai** |
| 1. | Dienas aprūpes centra pakalpojums bērniem ar funkcionāliem traucējumiem | **15,00** ***euro*** (stundā) |
| 2. | Sociālās rehabilitācijas pakalpojumi bērniem ar funkcionāliem traucējumiem vai invaliditāti: |  |
| 2.1 | Logopēds | **70,00** (viena reize) |
| 2.2 | Kanisterapija | **70,00** (viena reize) |
| 2.3 | Bowen terapija | **60,00** (viena reize) |
| 2.4 | Ergoterapija | **60,00** (viena reize) |
| 2.5 | Montessori – Barboletas attīstošās metodes izmantošana | **55,00** (viena reize) |
| 2.6 | Smilšu terapija | **50,00** (viena reize) |
| 2.7 | Psihologs | **60,00** (viena reize) |
| 2.8 | Fizioterapija, Šrotas 3 D skoliozes terapija | **60,00** (viena reize) |
| 2.9 | Minhenes funkcionālās attīstības diagnostika | **70,00** (3 konsultāciju kurss) |
| 2.10 | Drāmas terapija | **85,00** (viena reize) |
| 2.11 | ABA terapija | **65,00** (viena reize) |
| 2.12 | Silto smilšu terapija | **50,00** (viena reize) |
| 3. | Atelpas brīža pakalpojums | **200,00 *euro*** (diennaktī) |

|  |  |
| --- | --- |
| PAŠVALDĪBA:  Madonas novada pašvaldība | BIEDRĪBA:  Biedrība “Biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem”” |
| \*(paraksts) Domes priekšsēdētājs | \*(paraksts) Valdes priekšsēdētāja |
| Agris Lungevičs | Ina Čevere |
|  |  |
|  |  |